**Príloha č. 7 : Návrh rámcovej dohody.**

Uchádzač vo svojej ponuke predloží návrh rámcovej dohody v jednom vyhotovení, v ktorom doplní svoje identifikačné údaje v záhlaví a na konci návrhu rámcovej dohody, navrhovanú cenu za predmet rámcovej dohody a navrhovaný počet kusov predmetu rámcovej dohody.

**NÁVRH RÁMCOVEJ DOHODY**

**Rámcová dohoda**

**číslo: .................................**

uzatvorená podľa § 269 ods.2 a § 409 a nasl. zákona č.513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“) medzi:

**Kupujúci :****Štátna veterinárna a potravinová správa Slovenskej republiky**

sídlo : Botanická 17, 842 13 Bratislava

v zastúpení : Prof. MVDr. Jozef Bíreš, DrSc., ústredný riaditeľ

IČO : 00156 426

bankové spojenie: Štátna pokladnica

číslo účtu : SK 26 8180 0000 0070 0034 9933.

( ďalej len „ kupujúci “ )

**a**

**Predávajúci : ....................................................**

sídlo :

v zastúpení :

IČO :

DIČ :

bankové spojenie :

číslo účtu :

zápis v Obchodnom registri :

( ďalej len „ predávajúci “ )

**( spolu ďalej len „ zmluvné strany „ )**

**Čl. I**

**Predmet dohody**

1.1 Táto dohoda je výsledkom nadlimitnej verejnej súťaže na dodanie tovaru podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov, uskutočnenej s využitím Elektronického kontraktačného systému.

1.2 Predmetom tejto rámcovej dohody je záväzok predávajúceho v čase platnosti tejto rámcovej dohody a na jej základe uzavieraných čiastkových kúpnych zmlúv, predávať a dodávať tovar a poskytovať služby v rozsahu určenom kupujúcim a záväzok kupujúceho dodaný tovar a poskytnuté služby prevziať a zaplatiť dohodnutú kúpnu cenu.

1.3 Predmetom predaja a kúpy podľa tejto rámcovej dohody je **.... kusov** **nových samostatne stojacich chladiacich boxov na uloženie ulovených tiel zveri** (*obchodný názov, typové označenie, výrobca*)podľa technickej špecifikácie, ktorá tvorí prílohu č.1 (Technické parametre a výbava predmetu zákazky) tejto rámcovej dohody ako jej neoddeliteľná súčasť (ďalej len predmet dohody).

Predávajúci sa zaväzuje dodať predmet rámcovej dohody v súlade ním predloženej ponuky v predmetnej verejnej súťaži, riadne, včas a v požadovanej kvalite.

1.4 Dodávka a dovoz do miesta plnenia, ktorým sa rozumejú miesta dodania predmetu dohody v SR, ktoré sú uvedené v prílohe č. 2 tejto rámcovej dohody.

1.5 Predmet rámcovej dohody tvorí základ pre zadanie zákazky predávajúcemu – určenie predmetu kúpy uzavieranej čiastkovej kúpnej zmluvy.

1.6 Kupujúci sa zaväzuje predmet dohody prevziať a zaplatiť kúpnu cenu podľa čl. IV. tejto rámcovej dohody. Kupujúci si vyhradzuje právo neprevziať predmet dohody poškodený alebo inak nekompletný a ktorý nespĺňa určené technické vlastnosti.

**Čl. II**

**Termíny plnenia a doba platnosti rámcovej dohody**

2.1 Táto rámcová dohoda sa uzatvára:

a) do vyčerpania predmetu zákazky alebo

b) na dobu určitú, a to na obdobie 36 mesiacov odo dňa účinnosti tejto rámcovej dohody, pokiaľ nedôjde k vyčerpaniu objemu predmetu zákazky podľa písm. a ) tohto odseku.

2.2 Termín plnenia čiastkových dodávok tovarov dohodnutých v uzavieraných čiastkových kúpnych zmluvách je stanovený **do 2 mesiacov od dňa nadobudnutia účinnosti čiastkovej kúpnej zmluvy**. Kupujúci nebude v omeškaní s dodaním predmetu kúpy v prípade, že u neho nastane okolnosť vylučujúca zodpovednosť za porušenie dodacej lehoty (napr. vis maior). Dodacia lehota sa v takomto prípade primerane predĺži o dobu, počas ktorej trvala takáto okolnosť.

**Čl. III**

**Miesto plnenia**

3.1 Miestom plnenia sa rozumie miesto dodania predmetu kúpy v zmysle bodu 1.4 tejto rámcovej dohody.

3.2 Odovzdanie predmetu dohody kupujúcemu bude vykonané povereným zástupcom predávajúceho na základe preberacích - odovzdávacích protokolov v mieste plnenia v dohodnutých termínoch a dohodnutých množstvách.

**Čl. IV**

**Cena a platobné podmienky**

4.1 Kúpna cena za predmet dohody je zmluvnými stranami stanovená na základe ponuky predávajúceho, ktorú predložil v predmetnej verejnej súťaži.

4.2 Ceny sú dohodnuté vo výške uvedenej v prílohe č.3 tejto rámcovej dohody vrátane colných a daňových poplatkov, vrátane dopravy do miesta plnenia (náklady na dopravu, poistenie a ostatné náklady spojené s dodávkou tovaru), zaškolenia na obsluhu a zaškolenia na uvedenie do prevádzky, návodu na obsluhu a údržbu.

|  |  |  |  |  |
| --- | --- | --- | --- | --- |
| **Obchodný názov, typ, výrobca** | **Cena (EUR) bez DPH/ks** | **DPH 20%** | **Cena (EUR) s DPH/ks** | **Počet ks** |
|  |  |  |  |  |

**Cena celkom za celý predmet rámcovej dohody (zákazky) – ..... ks: ................. ,-€ (Slovom : ...................... EUR vrátane DPH)**

4.3 Kúpna cena je stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách.

4.4 Dohodnutú kúpnu cenu je možné meniť iba pri zmene colných a daňových predpisov, vždy len po vzájomnej dohode zmluvných strán, v zmysle zákona č. 18/1996 Z. z. a vyhlášky č. 87/1996 Z. z. a v súlade s § 18 zákona č. 343/2015 Z. z.

4.5 Zálohové platby ani platby vopred sa neumožňujú.

4.6 Platby budú realizované formou bezhotovostného platobného styku prostredníctvom banky kupujúceho, po dodaní tovaru, na základe faktúry, ktorej splatnosť je stanovená na 14 dní odo dňa doručenia kupujúcemu.

**Čl. V**

**Záruky**

5.1 Na dodávaný tovar predávajúci poskytuje záruku **24 mesiacov** v zmysle záručných podmienok, ktoré tvoria nedeliteľnú časť tejto rámcovej dohody ako príloha č. 4.

5.2 Záručná doba začína plynúť dňom odovzdania - prevzatia predmetu tejto dohody kupujúcim. Ak sa v priebehu záručnej doby prejaví chyba materiálu alebo výrobná vada, je predávajúci povinný poškodené diely opraviť alebo vymeniť, a to bez úhrady najneskôr do 30 dní od doručenia písomnej reklamácie predávajúcemu.

5.3 Predávajúci nenesie žiadnu zodpovednosť za vady, ktoré boli spôsobené neodbornou obsluhou a údržbou, resp. používaním v rozpore s obvyklým spôsobom užívania predmetu dohody.

5.4 V prípade reklamácií predmetu dohody sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.

5.5 Predávajúci zaručuje vykonávanie bezplatného záručného servisu a odplatného pozáručného servisu, poskytnutého do 48 hodín od nahlásenia poruchy.

**Čl. VI**

**Postup pri zadávaní zákazky**

6.1 Kupujúci bude zadávať zákazku uzavretím (čiastkovej) kúpnej zmluvy podľa § 409 a nasl., Obchodného zákonníka, zákona č.513/1991 Zb. v platnom znení.

6.2 V súlade s potrebou kupujúceho obstarať predmet zhodný s predmetom uzavretej rámcovej dohody, doručí predávajúcemu podľa rámcovej dohody výzvu na uzavretie kúpnej zmluvy, vrátane uvedenia podrobnej technickej špecifikácie predmetu zákazky, vyhotovenia, výbavy a vyžadovaného množstva, lehoty dodávky a miesta dodávky.

6.3 Kupujúci v priamom v zmluvnom vzťahu s predávajúcim za podmienok určených v rámcovej dohode a v súlade s § 83 ods. 3 a 4 zákona o verejnom obstarávaní, v uzavieranej kúpnej zmluve upraví podľa svojich potrieb rozsah a množstvo tovaru (predmet zákazky) v súlade s prílohou/prílohami tejto rámcovej dohody, miesto a lehoty plnenia, záručné, obchodné a iné podmienky dodávky. Kúpnu cenu za zákazku (predmet kúpnej zmluvy) a platobné podmienky, zmluvné strany dohodnú v súlade s ustanoveniami rámcovej dohody.

6.4 Kúpna zmluva musí byť uzavretá výhradne len za podmienok určených v rámcovej dohode.

6.5 Návrh čiastkovej kúpnej zmluvy je neoddeliteľnou prílohou tejto rámcovej dohody.

6.6 Zmluvné strany sa dohodli, že čiastkové kúpne zmluvy budú obsahovať nasledovné zmluvné pokuty a úroky z omeškania:

V prípade nedodržania termínu dodania predmetu zmluvy, predávajúci zaplatí kupujúcemu zmluvnú pokutu vo výške 0,025 % z ceny nedodaného predmetu plnenia za každý aj začatý deň omeškania s plnením predmetu zmluvy.

V prípade nedodržania termínu splatnosti faktúry vzniká predávajúcemu právo fakturovať úrok z omeškania vo výške 0,025 % z fakturovanej čiastky za každý deň omeškania so zaplatením.

**Čl. VII**

**Zánik a vypovedanie rámcovej dohody**

7.1 Rámcovú dohodu je možné predčasne zrušiť:

- dohodou zmluvných strán,

- odstúpením od rámcovej dohody.

7.2 Od tejto rámcovej dohody možno písomne odstúpiť v prípadoch uvedených v tejto rámovej dohode a tiež na základe príslušných ustanovení Obchodného zákonníka alebo iného osobitného právneho predpisu, napríklad podľa § 19 zákona o verejnom obstarávaní č. 343/2015 Z. z..

Za podstatné porušenie tejto rámcovej dohody na základe ktorého môže kupujúci okamžite odstúpiť od tejto rámcovej dohody sa považuje najmä ak :

* predávajúci bude v omeškaní s plnením predmetu rámcovej dohody na základe čiastkovej kúpnej zmluvy viac ako 45 dní,
* predávajúci nedodá celý predmet rámcovej dohody podľa zmluvne dohodnutých podmienok kupujúcemu,
* predávajúci pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto rámcovej dohody.

7.3 Pri odstúpení od tejto rámcovej dohody, resp. pri predčasnom ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane. Uvedené dojednanie neplatí na vrátenie konkrétneho plnenia dodaného s takými vadami, ktoré boli príčinou odstúpenia od zmluvy pri ktorých si kupujúci neuplatnil iné nároky z vád plnenia ( zľavu z kúpnej ceny, výmenu tovaru alebo iné..) a prejavil vôľu pri odstúpení na vrátenie plnení poskytnutých zmluvnými stranami súvisiacich s plnením s vadami.

7.7 Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád. Doručovanie prostredníctvom pošty: v prípade neprevzatia zásielky adresátom sa zásielka považuje za doručenú dňom, v ktorý sa ako neprevzatá vrátila odosielateľovi.

**Čl. VIII**

**Dojednanie o subdodávateľoch**

8.1 Predávajúci  určuje nasledovných subdodávateľov, ktorých bude využívať pri plnení tejto dohody:

- Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a dátum narodenia.

Predávajúci  je povinný počas platnosti tejto rámcovej dohody oznamovať kupujúcemu akúkoľvek zmenu údajov v rozsahu uvedenom v predchádzajúcej vete  o ktoromkoľvek subdodávateľovi uvedenom v predchádzajúcej vete tohto článku, a to písomnou formou najneskôr do 30 dní odo dňa uskutočnenia zmeny. Predávajúci  je povinný zabezpečiť v prípade, ak časť zákazky plánuje plniť subdodávateľom, aby najneskôr pri podpise tejto rámcovej dohody a/alebo pri  nahlásení zmeny subdodávateľa bol tento subdodávateľ zapísaný v registri partnerov verejného sektora, ak má povinnosť zapisovať sa do registra partnerov verejného sektora v súlade s § 11 odsek 1 zákona o verejnom obstarávaní č. 343/2015 Z. z.

**Čl. IX**

**Všeobecné a záverečné ustanovenia**

9.1 Jednotlivé ustanovenia tejto rámcovej dohody môžu byť menené, doplňované, resp. rušené iba písomnou formou po dohode obidvoch zmluvných strán. Všetky zmeny týkajúce sa tejto dohody, uvedené v dodatkoch, budú tvoriť neoddeliteľnú súčasť tejto rámcovej dohody.

9.2 Ostatné právne vzťahy, výslovne touto rámcovou dohodou neupravené, sa riadia príslušnými ustanoveniami Obchodného zákonníka a všeobecne záväznými platnými právnymi predpismi Slovenskej republiky. Úplná alebo čiastočná zodpovednosť zmluvnej strany je vylúčená v prípadoch zásahu vyššej moci.

9.3 Zmluvné strany sa zaväzujú, že v prípade akejkoľvek zmeny identifikačných údajov budú o tejto zmene druhú stranu bezodkladne informovať. Ak zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje.

9.4 Zmluvné strany sa zaväzujú, že všetky spory vyplývajúce z tejto rámcovej dohody budú riešiť rokovaním o možnej dohode.

9.5 Zmluvné strany sa dohodli, že vzťahy vzniknuté medzi zmluvnými stranami na základe tejto rámcovej dohody sa budú riadiť slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla odporcu.

9.6 Táto rámcová dohoda je vypracovaná v štyroch vyhotoveniach, z ktorých každý má platnosť originálu. Každá zmluvná strana obdrží dve vyhotovenia tejto rámcovej dohody.

9.7 Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.

9.8 Rámcová dohoda nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47 Občianskeho zákonníka v platnom znení.

9.9 Zmluvné strany prehlasujú, že si túto rámcovú dohodu pred jej podpisom prečítali, jej obsahu porozumeli a na znak súhlasu s jej obsahom ju podpísali.

9.10 Neoddeliteľnou súčasťou rámcovej dohody sú prílohy.

Prílohy:

Príloha č. 1 – Technické parametre a výbava predmetu zákazky

Príloha č. 2 – Zoznam miest dodaní predmetu dohody v SR

Príloha č. 3 – Špecifikácia ceny predmetu dohody

Príloha č. 4 – Záručné podmienky

Príloha č. 5 – Vzor čiastkovej kúpnej zmluvy

Príloha č. 6 – Výpis predávajúceho z registra partnerov verejného sektora

Za kupujúceho : Za predávajúceho :

Prof. MVDr. Jozef Bíreš, DrSc. .....................................................

ústredný riaditeľ

V Bratislave, ...................... V xxxxxxxxxxx .............................