**Príloha č. 8 :** **Návrh kúpnej zmluvy.**

Uchádzač vo svojej ponuke predloží návrh kúpnej zmluvy v jednom vyhotovení, v ktorom doplní svoje identifikačné údaje v záhlaví a na konci návrhu kúpnej zmluvy.

**NÁVRH KÚPNEJ ZMLUVY**

**Kúpna zmluva**

**uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov**

**medzi zmluvnými stranami:**

**Kupujúci :****Štátna veterinárna a potravinová správa Slovenskej republiky**

sídlo : Botanická 17, 842 13 Bratislava

v zastúpení : Prof. MVDr. Jozef Bíreš, DrSc., ústredný riaditeľ

IČO : 00156 426

bankové spojenie: Štátna pokladnica

číslo účtu : SK 26 8180 0000 0070 0034 9933.

( ďalej len „ kupujúci “ )

**a**

**Predávajúci : ....................................................**

sídlo :

v zastúpení :

IČO :

DIČ :

bankové spojenie :

číslo účtu :

zápis v Obchodnom registri :

( ďalej len „ predávajúci “ )

**( spolu ďalej len „ zmluvné strany „ )**

**Preambula**

Zmluvné strany uzatvárajú túto zmluvu v súlade s rámcovou dohodou č. ................................. zo dňa ................... (ďalej len „rámcová dohoda“).

**Čl. I**

**Predmet zmluvy**

1. Predávajúci sa zaväzuje predať a dodať a kupujúci sa zaväzuje prevziať do svojho výlučného vlastníctva a zaplatiť nasledujúce **nové samostatne stojace chladiace boxy na uloženie ulovených tiel zveri** (ďalej len „predmet zmluvy“):

|  |  |  |
| --- | --- | --- |
| P.č. | Obchodný názov, typ, výrobca | Počet ks |
| 1.1. |  |  |

Predmet zmluvy podľa bodu 1. bude dodaný vo vyhotovení a s výbavou podľa špecifikácie, ktorá je uvedená v prílohe č. 1, ktorá tvorí neoddeliteľnú súčasť tejto zmluvy.

**Čl. II**

**Kúpna cena**

1. Kúpna cena za predmet zmluvy je stanovená v súlade s rámcovou dohodou a dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov nasledovne:

Cena za predmet zmluvy v EUR za 1 ks je :

|  |  |  |  |  |  |
| --- | --- | --- | --- | --- | --- |
| P.č. | **Obchodný názov, typ, výrobca** | Cena (EUR) bez DPH | DPH 20% | Cena (EUR) s DPH | Počet ks |
| 1.1. |  |  |  |  |  |

Cena celkom za celý predmet zmluvy – ...... ks : ........... ,-€ (Slovom : ............. EUR vrátane DPH)

2. Podrobná špecifikácia kúpnej ceny je obsahom prílohy č.1 - Technická špecifikácia predmetu zmluvy.

3. Cenou sa rozumie cena vrátane colných a daňových poplatkov, vrátane dopravy do miesta plnenia, zaškolenia na obsluhu a zaškolenia na uvedenie do prevádzky.

**Čl. III**

**Platobné podmienky**

1. Vlastná platba sa realizuje prevodným príkazom prostredníctvom banky kupujúceho, na základe predávajúcim vystavenej faktúry, po prevzatí predmetu kúpy alebo jeho časti kupujúcim.

2. Dohodnutá splatnosť faktúry je 14 dní odo dňa jej doručenia kupujúcemu. Súčasťou faktúry je odovzdávací-preberací protokol potvrdený povereným zástupcom kupujúceho.

3. Faktúra musí obsahovať náležitosti v zmysle všeobecne záväzných právnych predpisov, v opačnom prípade má kupujúci právo vrátiť faktúru bez zaplatenia. Oprávneným vrátením faktúry prestáva plynúť lehota splatnosti a táto lehota plynie od znova odo dňa doručenia novej (opravenej) faktúry.

**Čl. IV**

**Dodacie podmienky**

1. Predmet kúpy uvedený v čl. I. 1. bode bude dodaný na základe odovzdávacích-preberacích protokolov. Termín dodávky je stanovený najneskoršie do .................... **( 2 mesiace odo dňa nadobudnutia účinnosti tejto kúpnej zmluvy).**

2. Predávajúci nebude v omeškaní s dodaním predmetu kúpy v prípade, že u neho nastane okolnosť vylučujúca zodpovednosť za porušenie dodacej lehoty (napr. vis maior). Dodacia lehota sa v takomto prípade primerane predĺži o dobu počas, ktorej trvala takáto okolnosť.

3. Odovzdanie a prevzatie bude vykonané poverenými zástupcami kupujúceho a predávajúceho v mieste plnenia. Miestom plnenia je miesto dodania v SR uvedené v prílohe č. 2 tejto zmluvy.

4. Predávajúci je povinný vyrozumieť zástupcu kupujúceho (listom, mailom alebo faxom), ktorým je pre účely tejto zmluvy .............................., tel.: ............................., fax: .............................. , e-mail: ............................ (ďalej len „zástupca kupujúceho“), o pripravenosti predmetu kúpy alebo jeho časti k odovzdaniu – prevzatiu najneskôr 3 dni vopred.

5. Pri odovzdaní - prevzatí predmetu kúpy podpíšu poverení zástupcovia zmluvných strán odovzdávací - preberací protokol, podpísaním ktorého sa považuje chladiaci box za prevzatý a teda dodaný.

**Čl. V**

**Povinnosti kupujúceho**

Prevziať predmet kúpy v deň určený predávajúcim pri splnení podmienky uvedenej v čl. IV. 4. bode a zaplatiť dohodnutú kúpnu cenu.

**Čl. VI**

**Povinnosti predávajúceho**

1. Umožniť kupujúcemu dôkladné oboznámenie sa s predmetom kúpy, dodať predmet kúpy kupujúcemu v plnom rozsahu a množstve, v dohodnutom termíne, s kompletnou dokumentáciou, v bezchybnom stave a dohodnutej kvalite, vyhotovení a výbave a umožniť jeho prevzatie.

**Čl. VII**

**Záruka za akosť**

1. Na dodávaný tovar predávajúci poskytuje záruku **24 mesiacov** v zmysle záručných podmienok, ktoré tvoria nedeliteľnú časť kúpnej zmluvy ako príloha č. 3.

2. Záruka začína plynúť od dátumu uvedenom na odovzdávacom–preberacom protokole.

3. Predávajúci nenesie žiadnu zodpovednosť za závady, ktoré boli spôsobené neodbornou prevádzkou, obsluhou a údržbou.

4.V prípade reklamácií predmetu zmluvy sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.

**Čl. VIII**

**Zmluvné pokuty a úroky z omeškania**

1. V prípade nedodržania termínu dodania predmetu zmluvy, predávajúci zaplatí kupujúcemu zmluvnú pokutu vo výške 0,025 % z ceny nedodaného predmetu plnenia za každý aj začatý deň omeškania s plnením predmetu zmluvy.

2. V prípade nedodržania termínu splatnosti faktúry vzniká predávajúcemu právo fakturovať úrok z omeškania vo výške 0,025 % z fakturovanej čiastky za každý deň omeškania so zaplatením.

**Čl. IX**

**Vlastnícke právo**

Kupujúci nadobudne vlastnícke právo k predmetu kúpy alebo jeho časti po riadnom uhradení kúpnej ceny za predmet kúpy uvedenej v čl. II. tejto zmluvy. Riziká vyplývajúce z používania predmetu kúpy (poškodenie, prípadne zničenie) prechádzajú na kupujúceho po protokolárnom prevzatí predmetu kúpy.

**Čl. X**

**Doba platnosti, zánik zmluvy**

1. Táto zmluva sa uzatvára na dobu určitú, a to na 6 mesiacov odo dňa účinnosti tejto zmluvy.

2. Zmluvu je možné predčasne zrušiť:

- dohodou zmluvných strán,

- odstúpením od tejto zmluvy.

3. Od tejto zmluvy možno písomne odstúpiť v prípadoch uvedených v tejto zmluve a tiež na základe príslušných ustanovení Obchodného zákonníka alebo iného osobitného právneho predpisu, napríklad z dôvodov uvedených v § 19 zákona o verejnom obstarávaní č. 343/2015 Z. z.. Pri odstúpení od tejto zmluvy nebudú zmluvné strany povinné vrátiť čiastkové plnenia poskytnuté pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto zmluvy druhej zmluvnej strane. Uvedené dojednanie neplatí na vrátenie konkrétneho plnenia dodaného s takými vadami, ktoré boli príčinou odstúpenia od zmluvy pri ktorých si kupujúci neuplatnil iné nároky z vád plnenia ( zľavu z kúpnej ceny, výmenu tovaru alebo iné..) a prejavil vôľu pri odstúpení na vrátenie plnení poskytnutých zmluvnými stranami súvisiacich s plnením s vadami.

Za podstatné porušenie tejto zmluvy na základe ktorého môže kupujúci okamžite odstúpiť od tejto zmluvy sa považuje najmä ak :

* predávajúci bude v omeškaní s dodaním predmetu zmluvy viac ako 45 dní,
* predávajúci nedodá predmet kúpnej zmluvy podľa zmluvne dohodnutých podmienok kupujúcemu,
* predávajúci pri plnení predmetu tejto zmluvy konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto zmluvy.

**Čl. XI**

**Dojednanie o subdodávateľoch**

Predávajúci  určuje nasledovných subdodávateľov, ktorých bude využívať pri plnení tejto zmluvy

- Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a dátum narodenia.

Predávajúci  je povinný počas platnosti tejto zmluvy oznamovať kupujúcemu akúkoľvek zmenu údajov v rozsahu uvedenom v predchádzajúcej vete  o ktoromkoľvek subdodávateľovi uvedenom v predchádzajúcej vete tohto článku, a to písomnou formou najneskôr do 30 dní odo dňa uskutočnenia zmeny. Predávajúci  je povinný zabezpečiť v prípade, ak časť zákazky plánuje plniť subdodávateľom, aby najneskôr pri podpise tejto zmluvy a/alebo pri  nahlásení zmeny subdodávateľa bol tento subdodávateľ zapísaný v registri partnerov verejného sektora, ak má povinnosť zapisovať sa do registra partnerov verejného sektora v súlade s § 11 odsek 1 zákona.

**Čl. XII**

**Záverečné ustanovenia**

1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.

2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky. Práva z tejto zmluvy môže predávajúci postúpiť len s predchádzajúcim písomným súhlasom kupujúceho.

3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené dohodou zmluvných strán; ak k takejto dohode nedôjde, rozhodne príslušný súd.

4. Táto zmluva je vyhotovená v štyroch vyhotoveniach, z ktorých každé má platnosť originálu. Každá zmluvná strana obdrží dve vyhotovenia tejto zmluvy.

5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

6. Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.

7. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47 Občianskeho zákonníka.

Prílohy:

Príloha č. 1 – Technická špecifikácia predmetu zmluvy

Príloha č. 2 – Zoznam miest dodaní v SR

Príloha č. 3 – Záručné podmienky

Príloha č. 4 – Výpis predávajúceho z registra partnerov verejného sektora

Za kupujúceho : Za predávajúceho :

Prof. MVDr. Jozef Bíreš, DrSc. .....................................................

ústredný riaditeľ

V Bratislave, ...................... V xxxxxxxxxxx .............................